Защитава морско звание и право на морско лице (1895). Изпратен е на обучение във Франция, по време на практиката си там служи на фрагатата „Мелпомен“ и в подвижната отбрана на крепостта Шербур. Определен е от правителството за наблюдател по дострояването на учебния ни крайцер „Надежда“. В началото на 1899 г. е назначен за първия българин-моряк началник Дунавската флотилия. Едновременно е назначен за подначалник на флота, а от март 1900 г. до края на 1904 г. е началник-щаб на българския Черноморски флот.